CELEX: C2007/199/13
Language: et
Date: 2007-08-25 00:00:00
Title: Kohtuasi C-430/05: Euroopa Kohtu (esimene koda) 5. juuli 2007 . aasta otsus (Symvoulio tis Epikrateias'e (Kreeka) eelotsusetaotlus) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas versus Epitropi Kefalaiagoras (Direktiiv 2001/34/EÜ — Artikkel 21 — Väärtpaberite ametlik noteerimine väärtpaberibörsil — Noteerimisprospekt — Ebatäpsete andmete avaldamine — Vastutavad isikud — Nõukogu liikmed)

25.8.2007   
            
            
               ET
            
            
               Euroopa Liidu Teataja
            
            
               C 199/8
            
         Euroopa Kohtu (esimene koda) 5. juuli 2007. aasta otsus (Symvoulio tis Epikrateias'e (Kreeka) eelotsusetaotlus) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas versus Epitropi Kefalaiagoras
   (Kohtuasi C-430/05) (1)
   
   (Direktiiv 2001/34/EÜ - Artikkel 21 - Väärtpaberite ametlik noteerimine väärtpaberibörsil - Noteerimisprospekt - Ebatäpsete andmete avaldamine - Vastutavad isikud - Nõukogu liikmed)
   (2007/C 199/13)
   Kohtumenetluse keel: kreeka
   Eelotsusetaotluse esitanud kohus
   Symvoulio tis Epikrateias
   Põhikohtuasja pooled
   
      Hagejad: Ntionik Anonymi Eraireia Emporias H/Y, Logismikou kai Paroxis Ypiresion Michanografisis, Ioannis Michail Pikoulas
   
      Kostja: Epitropi Kefalaiagoras
   Kohtuasja ese
   Eelotsusetaotlus — Symvoulio tis Epikrateias — Euroopa Parlamendi ja nõukogu 28. mai 2001. aasta direktiivi 2001/34/EÜ, mis käsitleb väärtpaberite ametlikku noteerimist väärtpaberibörsil ja nende väärtpaberite kohta avaldatavat teavet (EÜT L 184, lk 1; ELT eriväljaanne 06/04, lk 24), artikli 21 tõlgendamine — Noteerimisprospekti avaldamine, mis sisaldab ebaõiget ja eksitavat teavet, mis võib viia investorid eksitusse
   Resolutiivosa
   Euroopa Parlamendi ja nõukogu 28. mai 2001. aasta direktiivi 2001/34/EÜ, mis käsitleb väärtpaberite ametlikku noteerimist väärtpaberibörsil ja nende väärtpaberite kohta avaldatavat teavet, artiklit 21 tuleb tõlgendada nii, et sellega ei ole vastuolus, kui siseriiklik seadusandja kehtestab juhuks, kui väärtpaberite börsil ametlikuks noteerimiseks avaldatud prospektis sisalduv teave osutub ebatäpseks või eksitavaks, halduskaristusi mitte ainult nende isikute suhtes, kes on prospektis sõnaselgelt selle eest vastutavatena nimetatud, vaid ka nende väärtpaberite emitendi suhtes, tegemata sealjuures vahet selle emitendi nõukogu liikmetel ja sõltumata sellest, kas viimased on nimetatud prospektis vastutajatena määratletud.
   
      (1)  ELT C 60, 11.3.2006.